Diari Oficial de la Generalitat Valenciana


Sumari del DOGV 2858, del 29-10-1996 (1996/839706)

CORRECCIÓ d'errades de la Resolució de 29 de desembre de 1995, de la directora general de Qualitat Ambiental, sobre declaració d'impacte ambiental.
---------------------------------------------------------------------------------------------------------------------------------------------------

### Dades del document

Número de DOGV
:   2858

Data del DOGV
:   29-10-1996

Secció del DOGV
:   ALTRES DISPOSICIONS

Número del document
:   1996/839706


Data del document
:   29-12-1995

Organisme emissor
:   Conselleria d'Agricultura i Medi Ambient

Tipus de document
:   Correcció d'errades

Correcció d'errades

CORRECCIó d'errades de la Resolució de 29 de desembre de 1995, de la directora general de Qualitat Ambiental, sobre declaració d'impacte ambiental.   
Observada una errada en la publicació de l'expedient 306/94-AIA, referent a l'estudi d'impacte ambiental del projecte de gasoducte Paterna-Callosa de Segura al pas per l'entorn de la serra de Mariola (addendes II i IV al projecte d'autorització d'instal-lacions), promogut per l'empresa ENAGAS SA (DOGV, núm. 2.855, de 24 d'octubre de 1996), cal fer la rectificació següent:  
A la pàgina 12236, on diu:  
«9.4 En el cas de les zones de ribera, la revegetació es realitzarà amb les espècies pròpies de l'ecosistema del qual es tracte. Entre aquestes espècies figuraran com a mínim les següents: Ulmus campestris, Celtis australis, Populus alba, Populus nigra, Fraxinus angustifolia, Salix eleagnos»;  
Ha de dir:  
«9.4 En el cas de les zones de ribera, la revegetació es realitzarà amb les espècies pròpies de l'ecosistema del qual es tracte. Entre aquestes espècies figuraran com a mínim les següents: Ulmus campestris, Celtis australis, Populus alba, Populus nigra, Fraxinus angustifolia, Salix eleagnos, Salix atrocinerea i Nerium oleander. Igualment, s'hi inclourà Quercus rotundifolia, Quercus faginea i Fraxinus ornus en aquelles cruïlles de llits on apareguen aquestes espècies o en les quals siga previsible la introducció amb èxit. Finalment, s'utilitzaran espècies grimpadores en el cas de talussos amb alts pendents i risc d'erosió.  
9.5 Les plantes que s'utilitzaran per a la revegetació seran d'una o dues sabes i no superaran els 50 cm d'alçària, amb l'excepció del gènere Salix i altres espècies de ribera propagades per estaca, les quals no superaran els 100 cm. L'origen d'aquestes plantes serà preferiblement pròxim al lloc on es replantaran, i es rebutjarà en tot cas la introducció de subespècies, varietats o races originades en jardineria o diferents de les autòctones. L'ús d'hidrogel i les condicions en les quals es desenvoluparà la plantació i la sembra de llavors s'establiran en el corresponent projecte de revegetació.  
Segon  
Sense menyscapte de les autoritzacions sectorials que calga obtenir, i d'acord amb el que s'indica sobre això en l'informe emès per la Direcció General de Conservació del Medi Natural, aquesta declaració s'ha d'interpretar com l'informe favorable requerit en l'article segon de l'Ordre de 30 de març de 1995, de la Conselleria de Medi Ambient, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals (PORN) de la serra de Mariola, sense el qual no pot atorgar-se cap autorització, llicència o concessió que habilite per a la realització d'actes de transformació de la realitat física o biològica en l'àmbit de l'esmentat PORN.  
Tercer  
Notificar a les persones interessades que contra aquesta resolució, per no tractar-se d'un acte de tràmit definitiu en via administrativa, no pertoca cap recurs; la qual cosa no impedeix que puguen utilitzar-se tots els mitjans que s'estimen pertinents en la defensa del seu dret.  
Quart  
Publicar en el Diari Oficial de la Generalitat Valenciana aquesta declaració d'impacte ambiental.  
València, 29 de desembre de 1995.- La directora general de Qualitat Ambiental: Gloria Arnandis Boix.